《洪楼分得车字韵》
宋代·胡仲弓

江湖诗境阔，终不似楼居。
老怕吟毡冷，生来酒兴疎。
爱閒随有鹤，因病出无驴。
莫笑柴扉窄，犹堪长者车。

作者简介：胡仲弓，宋朝诗人。公元一二六六年前后在世]字希圣，清源人，胡仲参之弟。生卒年均不详，约宋度宗咸淳二年前后在世。登进士第为会稽令，老母适至，而已是黜。自后浪迹江湖以终。仲弓工诗，著有苇航漫游稿四卷，《四库总目》传于世。